Joanne Chory

Mae Joanne Chory yn fotanegydd a aned yn Unol Daleithiau America. Y sefydliad trydyddol lle y derbyniodd ei haddysg oedd: Prifysgol Harvard. Un o'r sefydliadau a'i chyflogodd fel botanegydd oedd Universitetet i Stavanger. Chory oedd a sefydlydd a chyfarwyddwr Menter Harneisio Planhigion (HPI) Sefydliad Salk, sef dull o gael gwared ar garbon deuocsid i ymladd newid hinsawdd trwy wneud y gorau o allu naturiol planhigyn i ddal a storio carbon deuocsid. Nod Chory a'r tîm HPI yw cynorthwyo planhigion i dyfu systemau gwreiddiau mwy a chryfach a all amsugno symiau mwy o garbon trwy ei gladdu yn y ddaear ar ffurf suberin, sylwedd sy'n digwydd yn naturiol. Derbyniodd Chory a thîm HPI wobr o $35 miliwn i gefnogi'r fenter gan 'Prosiect TED Audacious' yn 2019 a $30 miliwn arall gan Bezos Earth Fund yn 2020. Torrodd Chory a'r Sefydliad Salk, yr ymunodd ag ef ym 1988, dir newydd, drwy ddefnyddio geneteg foleciwlaidd i astudio sut mae planhigion yn newid eu siâp a'u maint i wneud y gorau o ffotosynthesis a thwf, mewn gwahanol amgylcheddau.